Saya mau tau Sajarah dari Saparan Wanaléla. Jelaskan dalam bahasa jawa

Ki Ageng Wanaléla kang duweni jeneng asli Jumadi Gena, yaiku keturunan Prabhu Brawijaya V. Dhèwèké nyebaraké agama Islam jaman Kerajaan Mataram. Dhèwèké ngedegké omah ing Dusun Wanaléla, uga duwèni ilmu batin kang dhuwur ing jaman samono.

Amarga duwé ilmu kang dhuwur, dhèwèké didawuhi Raja Mataram sowan ing Kerajaan Sriwijaya kang ora patuh karo Mataram. Akhiré Kerajaan Sriwijawa ditakluke. Dhèwèké ninggalké warisan awujud tapak tilas, pusaka, uga barang keramat liané. Barang-barang mau kang dikirabaké saben sasi Sapar ing saben tahuné.

Dina Kamis Pahing malem Jumat Pon Ing sasi Sapar (Kalènder Jawa), ana acara tradisi kang bisa didadèkakelé wisata. Acara kasebut yaiku Saparan Ki Ageng Wanaléla.

Reroncèning upacara adat Saparan Ki Ageng Wanaléla yaiku kirab pusaka lan bregada, ziarah lan acara keagamaan awujud sedekah kué apem. Reroncèning acara biasané diwiwiti pengajian akbar kanggo nguri-uri perjuangané Ki Ageng Wanaléla kang dadi ulama gedhé lan nyebaraké agama islam. Kué Apem kang dibagi aboté 1 ton. Pusaka kang dikirab yaiku kitab Suci Al-Quran, Baju Onto Kusuma, Kopiah, Bongkahan Mustaka Masjid (cupu) lan tongkat (teken). Nalika dikirab, pusaka dilebokké ing jero Joli lan ditandu.

Kirab diwiwiti saka halaman Balai Désa Widadamartani tumuju Makam Ki Ageng Wanaléla kang adohé 3 km. Kirab diiringi drum band SMPN 1 Ngemplak, Bregada Ganggèng Samodra, Bregada Muspika Kecamatan Ngemplak, Putri Bhayangkari, Putri Domas, Santri dan Alim ulama, gunungan apem, sesaji, Bregada Ki Ageng Wanalela, Bregada Ungel-ungelan lan tamu.

Sakbubaré kirab, kué apem disebaraké ing masyarakat kanggo sedekah. Iki wujud rasa syukur masyarakat karo Tuhan YME kang paring rejeki, keséhatan, lang keslametan.